NaiveNeuron/SloPal huggingface dataset:
Sulanová, Magdaléna, poslankyňa NR SR (2022-03-22):
Vážený pán predsedajúci, vážení páni poslanci, panie poslankyne, návrh zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov, predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko, a síce Marian Kotleba, Rastislav Schlosár, Magdaléna Sulanová, Stanislav Mizík. Bližšie k obsahu zákona by som uviedla v rozprave, ku... do ktorej sa ako prvá hlásim. Ďakujem.
Figeľ, Ján, podpredseda NR SR (2014-09-19):
S ďalšou faktickou Eugen Jurzyca.
Pellegrini, Peter, podpredseda NR SR (2020-06-09):
Ďakujem pekne, pán poslanec. Otváram rozpravu. Konštatujem, že som neobdržal žiadnu písomnú prihlášku do rozpravy. Preto sa teraz pýtam, kto sa do rozpravy hlási ústne? Končím možnosť, jeden pán poslanec, končím možnosť prihlásiť sa do rozpravy ústne. Nech sa páči, pán poslanec Kašper.
Sulík, Richard, predseda NR SR (2010-12-08):
Ďakujem pekne. S faktickými poznámkami sa prihlásili traja poslanci. Uzatváram možnosť. Pán poslanec Fronc, máte slovo.
Dostál, Ondrej, poslanec NR SR (2017-06-14):
Pán poslanec Marosz, ďakujem za podporu návrhu zákona. Ako si správne uviedol vo svojom vystúpení, teda poukázal si na to, že opozícia pripravuje podanie voči nedávno schválenej novele zákona o jednorazových mimoriadnych opatreniach pri výstavbe diaľnic a rýchlostných komunikácií. A práve tieto dva zákony, teda ten, v úvodzovkách, diaľničný a tento o súkromných investíciách sú problematickejšie a asi by som sa ani nevedel rozhodnúť, ktorý z nich je problematickejší z hľadiska ústavy, pretože ten diaľničný síce spĺňa podmienku verejného záujmu, keďže budovanie cestnej infraštruktúry je vo verejnom záujme a to asi nie je predmetom žiadneho sporu, ale zároveň ide v zásahoch do vlastníckeho práva ďalej tým, že umožňuje stavať na cudzích pozemkoch, čiže nielen vyvlastňovať v záujme stavby diaľnic, ale stavať na pozemkoch, kde sa proces vyvlastnenia ešte len začal, neskončil. Návrh zákona alebo teda zákon o niektorých opatreniach týkajúcich sa prípravy významných investícií, ktorý s kolegami navrhujeme zrušiť, síce neumožňuje stavať na cudzom pozemku, čiže v tomto ohľade je lepší, ale zasa na druhej strane je tam problém s tou podmienkou, že vyvlastňovať možno iba vo verejnom záujme, pretože súkromná investícia nie je verejným záujmom. Súkromná investícia je súkromným záujmom, legitímnym, ale nie verejným.
B. Bugár, podpredseda NR SR: (2004-03-04):
(Hlasovanie.) Prítomných 142, za návrh 83, proti 19, zdržalo sa 34 poslancov, nehlasovalo 6. Konštatujem, že tento návrh nebol schválený. Nech sa páči.
Žiga, Peter, minister hospodárstva SR (2018-02-06):
Ďakujem pekne, pán predseda. Opäť z balíčka, ktorý pripravil Úrad pre normalizáciu pre normalizáciu metrológie a skúšobníctvo. Cieľom predloženého vládneho návrhu zákona je ustanoviť samostatný a komplexný legislatívny rámec, pokrývajúci oblasť technickej normalizácie vychádzajúci z požiadaviek harmonizovanej európskej legislatívy a z požiadaviek aplikačnej praxe, uvedenú oblasť doteraz upravoval zákon č. 264/1999. Predmetom vládneho návrhu zákona je úprava základných pojmov v súlade s nariadením Európskeho parlamentu a Rady č. 1025/2012 o európskej normalizácii, práv a povinností slovenského národného normalizačného orgánu, hlavných princípov a postupu pri tvorbe slovenských technických noriem, zapojenia zainteresovaných strán prostredníctvom technických komisií do tvorby slovenských technických noriem, nákladov na tvorbu slovenských technických noriem, poskytovania technických noriem, ochrany technických noriem a tak ďalej. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu, so zákonmi a ostatnými všeobecne záväznými právnymi predpismi platnými v Slovenskej republike, medzinárodnými zmluvami, ktorými je Slovenská republika viazaná, ako aj s právom Európskej únie. Prijatie predloženého vládneho návrhu zákona bude mať pozitívny vplav na podnikateľské prostredie, nebude mať vplyv na rozpočet verejnej správy, nemá sociálne vplyvy, vplyvy na životné prostredie, na informáciu spoločnosti, ani vplyvy na služby verejnej správy pre občana. Ďakujem, pán predseda, skončil som.
I. Farkas, poslanec: (2004-12-14):
Zo 130 odovzdaných hlasovacích lístkov bolo 12 neplatných a 118 platných. Podľa platných hlasovacích lístkov overovatelia zistili, že za - Mariannu Mochnáčovú hlasovalo za 52 poslancov, proti hlasovalo 29 a zdržalo sa hlasovania 37 poslancov, - Annu Zachovú hlasovalo 20 poslancov, proti hlasovalo 42 poslancov a zdržalo sa hlasovania 56 poslancov. Na voľbu kandidáta na vymenovanie za sudcu Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za kandidáta na vymenovanie za sudcu Ústavného súdu Slovenskej republiky nebol nikto zvolený. Teda do druhého kola postupujú obidvaja kandidáti. Ďakujem pekne.
Šimečka, Michal, podpredseda NR SR (2023-11-28):
Ďakujem veľmi pekne. Ďalší v rozprave vystúpi pán poslanec Spišiak. (Krátka pauza pre prípravu zvukového zariadenia.)
Sabolová, Mária, poslankyňa NR SR (2010-12-08):
Ďakujem za slovo. Vážené kolegyne, kolegovia, chcela by som vám len pripomenúť, že dnes o 12.00 hodine sú v Národnej rade Dni vidieka. Mal by sa predstaviť región Turiec a chcela by som vás týmto po hlasovaní, čiže zhruba o pol jednej, nie o dvanástej, ako ste dostali aj mailom pozvánku, po hlasovaní na Západnej terase prísť sa podeliť o skúsenosti vidieť regionálne zvyky, ak môžete a nemáte iný program, ste srdečne pozývaní celým Vidieckym parlamentom Slovenskej republiky.
Jurinová, Erika, podpredsedníčka NR SR (2015-05-14):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, pýtam, sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Pán navrhovateľ nemá k čomu zaujať stanovisko, pán spravodajca rovnako nežiada slovo. Prerušujem rokovanie o tomto bode programu. Mali sme pokračovať druhým čítaním o vládnom návrhu zákona o archíve. Pán minister to už aj avizoval, poslal Národnej rade list, v ktorom žiadal o presunutie rokovania vládneho návrhu zákona na september. Takže budeme pokračovať nasledujúcim bodom programu, ktorým je druhé čítanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1427, spoločná správa výborov má tlač 1427a. Dávam slovo ministrovi vnútra, aby odôvodnil návrh zákona.
M. Maďarič, minister kultúry SR: (2008-02-14):
Aplikačná prax v tejto oblasti po zmene zriaďovateľských pôsobností k väčšine múzeí a galérií v Slovenskej republike z orgánov štátnej správy na vyššie územné celky preukázala i celý rad nedoriešenosti jednotlivých ustanovení zákona. Ďalším závažným novým dôvodom bolo zrušenie krajských úradov k 1. októbru 2007. Návrh zákona takisto vytvára kvalitnejšie, vhodnejšie právne prostredie na implementácie základného strategického materiálu, stratégie rozvoja múzeí a galérií v Slovenskej republike do roku 2011. (Neustály ruch v sále.) Návrh zákona, čo je to podstatné, sa vzťahuje na odborné činnosti, na vývoz a dovoz predmetov múzejnej hodnoty a galerijnej hodnoty, sankčné postihy a výkon štátneho odborného dohľadu. Predmetom navrhovaného zákona, doplnení a zmien je úprava... (Neutíchajúci ruch v sále. Prerušenie vystúpenia predsedajúcim.)
Vitteková, Anna, poslankyňa NR SR (2015-03-19):
Dajte, prosím, pán predseda hlasovať o návrhu zákona ako o celku s odporúčaním gestorského výboru schváliť ho.
Bugár, Béla, podpredseda NR SR (2019-05-15):
Pán poslanec Goga.
Kuriak, Milan, poslanec NR SR (2022-12-01):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Šimko, poslanec: (2003-10-23):
Chcem predovšetkým zdôrazniť, že hasiči, to je armáda v permanentnej vojne. Sú to ľudia, ktorí riskujú svoje životy, ktorí musia byť k dispozícii stále, a preto ak táto snemovňa schválila do zákona o ich finančných náležitostiach niektoré náležitosti navyše, tak si myslím, že by mala táto snemovňa stáť za tým, aby ich naozaj dostávali, alebo ich zrušiť. Nazdávam sa, že úspora, ktorá by sa dosiahla tým, že by sa tento rok tieto náležitosti nedostali k hasičom, je taká minimálna, že je to neadekvátne, aby sme takýto krok robili. Preto nemôžem tento návrh zákona podporiť. Ďakujem pekne za pozornosť. Z. Martináková, podpredsedníčka NR SR: Ďakujem, pán poslanec. Ďalej v rozprave vystúpi pán poslanec Blanár.
Pročko, Jozef, poslanec NR SR (2022-12-08):
Počuli ste?
Bobík, Jozef, poslanec NR SR (2015-05-26):
Vážená pani predsedajúca, kolegyne, kolegovia, v rozprave vystúpili poslanci pani Mezenská, Peter Osuský a predkladateľ Ján Mičovský. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2012-05-10):
Pán poslanec Blanár, nech sa páči.
Šimečka, Michal, podpredseda NR SR (2024-05-14):
Ďakujem veľmi pekne. A dávam teraz, dávam slovo členke výboru pre pôdohospodárstvo a životné prostredie pani poslankyni Zuzane Matejičkovej, aby informovala Národnú radu o výsledku prerokovania návrhu vlády vo výbore. Nech sa páči.
Žiga, Peter, podpredseda NR SR (2024-02-09):
Ďakujem, pán minister. Chcete sa, pán spravodajca, vyjadriť k rozprave? Nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 222/2022 o štátnej podpore nájomného bývania a o zmene a doplnení niektorých zákonov v znení zákona č. 231/2023. Vládny návrh zákona je uverejnený ako tlač 109, návrh na jeho pridelenie na prerokovanie výborom je v rozhodnutí č. 108. Prosím pána ministra dopravy, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z. , tlač 109.)
Grendel, Gábor, podpredseda NR SR (2022-09-20):
Pán poslanec Kyselica bol jediný poslanec prihlásený do rozpravy. Vyhlasujem rozpravu za skončenú. Želá si záverečné slovo pán poslanec? Nie. Pán spravodajca takisto nie. Prerušujem rokovanie o tomto bode programu. A ešte skúsime otvoriť prvé čítanie o návrhu poslancov Miloša Svrčeka, Ľudovíta Gogu, Moniky Kozelovej a Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Návrh zákona má parlamentnú tlač 1127. Návrh na jeho pridelenie na prerokovanie výborom je v rozhodnutí č. 1175. Dávam slovo pánovi poslancovi Milošovi Svrčekovi, aby návrh zákona uviedol. (Rokovanie o návrhu poslancov Národnej rady Slovenskej republiky Miloša Svrčeka, Ľudovíta Gogu, Moniky Kozelovej a Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1127.)
Figeľ, Ján, podpredseda NR SR (2014-06-05):
Chcete reagovať? Treba sa prihlásiť. Nech sa páči. Zapnite pána kolegu Švejnu!
Kollár, Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 135 poslancov, za 132, proti žiadny, zdržal sa 1, nehlasovali 2. Konštatujem, že sme schválili návrh novely zákona č. 91/2010 Z. z. o podpore cestovného ruchu . Teraz prosím spoločného spravodajcu z výboru pre sociálne veci poslanca Jána Richtera, aby uvádzal hlasovanie v druhom čítaní o návrhu poslancov Nemkyho, Suska na vydanie zákona, ktorým sa mení a dopĺňa Zákonník práce, je to tlač 1141, bod 62 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1141.)
M. Záhumenský, poslanec: (2007-05-17):
Pán poslanec Novotný, nejde o útočný tón, ale treba pomenovať veci pravým menom, nezahmlievať ich a vlastne nielen ja to vidím tak, ale taká je realita. Lieková turistika, nech do Varadera cestuje ktokoľvek, len nech cestuje za svoje peniaze a nie za peniaze tých, ktorí chcú, aby plnili ich želania. To znamená, ak veterinárni lekári cestujú za peniaze farmaceutických spoločností, tak to nie je zdravé a nie je v poriadku. A namietam to, že tam cestujú za tieto prostriedky a oni sami deklarovali, že, áno, sú tu na pozvanie farmaceutickej firmy. Tak ja sa len pýtam, pre aké pekné modré oči koho pozývajú tieto spoločnosti na takúto turistiku, keď nie s cieľom toho, aby aplikovali a používali ich prostriedky a viacej prostriedkov. Nemyslím si, že by bolo treba riešiť patovú situáciu veterinárnych lekárov cez zákon, kde im umožníme, aby len oni mohli predávať veterinárne lieky farmárom. A pýtam sa, sú veterinárni lekári veľkodistributéri. Veď niektorí farmári nakupujú lieky za niekoľko miliónov, veľké farmy za  niekoľko desiatok miliónov korún ročne. Ako je, že veterinárny lekár sa zrazu stal veľkodistributérom, keď samotný zákon o liekoch zakazuje veľkodistributérom priamo vykonávať farmársku prax, veterinárnu farmársku prax. Pani poslankyňa Sabolová, zvyšovanie spotreby liekov nie je tým, že predpisujú veterinárni lekári, nie je to signifikantné, že predpisujú viacej liekov. Ale ja sa pýtam, ako je možné, že keď klesajú stavy zvierat, zvyšuje sa spotreba liekov. A práve od poslednej novely zákona, t. j. od 1. júna 2006, keď sa prijala takáto právna úprava, práve odvtedy dochádza k nárastu spotreby veterinárnych liekov. Nie je to v súvislosti s tým, že sa vlastne len dostala do rúk veterinárnych lekárov možnosť predpisovať a zároveň aplikovať tieto lieky na farme?
Přidal, Alojz, poslanec NR SR (2014-02-05):
Štefan, ja by som chcel reagovať na vás. My sa dvaja asi zhodneme, že my obidvaja budeme považovať za manželstvo zväzok jednej ženy a jedného muža. Hej? My dvaja teraz tu, určite. Ja myslím, že tuná ako všetci sa nezhodneme. A, bohužiaľ, že sa nezhodneme. Ale my dvaja sa určite zhodneme. Ja považujem za rodinu aj manželstvo alebo dvoch manželov, ktorí majú deti, ale aj takých, ktorí nemajú deti, nemôžu mať, je to plnohodnotná rodina jednoducho. No a teraz sa môže stať, že jeden z tých manželov zomrie a ostane osamelá žena, jednoducho takáto a som rád, že aj Martin Chren hovorí, že si zaslúži ešte nejakú vyššiu, vyšší stupeň ochrany alebo pomoci. No, ale ja si vážim aj takú ženu jednoducho, ktorá je slobodná mamička a ktorá, a my to nechceme, aby ich zabíjali, nenarodené deti v lone matky, jednoducho chceme, aby tie deti priviedli na smrť, na... Pardon, aby tie deti, aby im dali život. Hej? A vážime si takéto matky. A preto si myslím, že aj takáto si ako ešte viac zasluhuje pomoc. No a vy hovoríte, Štefan, alebo ty hovoríš, Štefan, že nech sa, nech sa vydá. (Povedané so smiechom.) Ale, ale, ale, ale, no, nech sa vydá, ale to nejde bez lásky, ako to nie je ani kresťanské, aby sa niekto vydal alebo oženil bez lásky. Takže keď to príde raz, raz sa jednoducho, jednoducho vydá. Len toľko som k tomu chcel povedať. No.
Richter, Ján, poslanec NR SR (2022-04-29):
Ďakujem pekne za slovo. Pán poslanec Kamenický, priznám sa, že som v tom tvojom vystúpení vyrozumel isté rozmery, ku ktorým by som sa rád vrátil. Zároveň som sa dozvedel aj niečo nové a myslím si, že aj toto plénum, a to je samotná pozícia a postavenie policajného prezidenta už len minimálne z vyjadrení na tom parlamentnom výbore. No, ja to vidím tak, že majú pripravený doslova nejaký manuál, možno takú šnúru, ako má aj predsedajúci tejto schôdze, pripravenú, aby vedel istú postupnosť, ktorá ďalej má nasledovať. Vychádza to z toho, že sa im nedarí. Z toho majú krvavé oči a hľadajú spôsob, čo s tým ďalej robiť. Prišli na to, že prvé, čo je potrebné urobiť, je zločinecká skupina. Prečo? No lebo Lipšic a špeciál. No a po druhé, to sa už bezprostredne týka toho, o čom tu my hovoríme, a to je kolúzna väzba neobmedzená. No a tu sa dozvedáme, že pán Matovič ešte na výbore ide, teda na vláde ide skloňovať vôbec postavenie poslanca a Národnej rady v takýchto príležitostiach smerom ku kolúznej väzbe. To znamená, že absolútne asi odstrániť akékoľvek pozície a postavenie zákonodarného orgánu. K tomu sa pričlenia nominácie, a to si dobre naznačil, do tej zločineckej skupiny vedia doplniť kedy, koho, ako budú potrebovať, aby uzavreli nejaký okruh, z hľadiska tej manipulácie to nie je problém. No a to posledné, to je umlčiavanie kritikov. Ja som predpokladal, že to už je archaizmus aj z pozície slovenského právneho systému, no a teraz sa dozvedáme, že to je v podstate istý nový fenomén, ktorým sa zaoberáme a obávam sa, že sa budeme aj v tom ďalšom období ešte zaoberať.
Pročko, Jozef, poslanec NR SR (2022-11-10):
Ďakujem pekne. Obidve otázky, čo som položil, samozrejme, vy viete veľmi dobre, že rok už spolupracujem s odborníkmi a s ľuďmi, ktorí sa venujú včelárstvu, a obidve otázky mi boli podané od ľudí, ktorí majú s týmto problém. Verím, že si to, teda im to budem interpretovať, ale mňa osobne zaujíma, viete, že zo stranu štátu, že či vlastne tá kontrola je adekvátna, aby k tomuto nedochádzalo, lebo viete, kto ju kontroluje? Tých ľudí?
Laurenčík, Milan, podpredseda NR SR (2022-05-05):
Ďakujem za odpoveď. Ďalšia otázka je otázka č. 4. Je od pána poslanca Martina Čepčeka, ktorý sa nachádza v sále. Je smerovaná na pána ministra životného prostredia Slovenskej republiky Jána Budaja a znie: „Vážený pán minister, v akom časovom horizonte sa dočkajú obce na Slovensku dobudovania kanalizácií a ČOV. Viem, že pre obce nad 2 000 obyvateľov je to povinné aj napriek vysokým finančným nákladom. Pri finančnej spoluúčasti sa môžu dostať až do finančných problémov. Pomôže im nejako štát?“ Pán minister Budaj, nech sa páči, máte päť minút na odpoveď.
Šimečka, Michal, podpredseda NR SR (2024-01-10):
Pán poslanec, ani vás som neprerušil.
B. Bugár, podpredseda NR SR: (2006-03-15):
(Hlasovanie.) Prítomných je 123 poslancov, za 63, zdržalo sa 38, nehlasovalo 22. Tento bod sme schválili. Pán poslanec Jarjabek... (Ruch v sále.) Páni poslanci, pokoj! Pán poslanec Jarjabek žiada vypustiť zo 60. schôdze bod č. 102 (tlač 1473) – návrh na voľbu členov Rady Slovenskej televízie. Prezentujme sa a hlasujme o tomto bode. (Hlasovanie.) Prítomných je 130 poslancov, za 31, proti 70, zdržalo sa 26, nehlasovali 3. Konštatujem, že tento návrh nebol schválený. Pán poslanec Ševc žiada vypustiť z rokovania 60. schôdze bod 101 – návrh poslanca Národnej rady Slovenskej republiky Ivana Šimka na vydanie zákona o protikomunistickom odboji (tlač 1448). Prezentujme sa a hlasujme o tomto návrhu. (Hlasovanie.) Prítomných je 127 poslancov, za 23, proti 62, zdržalo sa 37, nehlasovali 5. Návrh sme neschválili. Pán poslanec Madej žiada vypustiť z rokovania 60. schôdze bod č. 89, t. j. vládny návrh zákona, ktorým sa mení a dopĺňa zákon Slovenskej národnej rady č. 372 o priestupkoch (tlač 1376). Nech sa páči, prezentujme sa a hlasujme. (Hlasovanie.) Prítomných je 129 poslancov, za 55, proti 54, zdržalo sa 17, nehlasovali 3. Návrh sme neschválili. Pán poslanec Číž žiada vypustiť z rokovania Národnej rady bod č. 83... Moment, bod číslo... (Reakcie z pléna.) Áno, 91, tlač 1436. Nech sa páči, prezentujme sa a hlasujme. (Hlasovanie.) Prítomných je 127 poslancov, za 55, proti 40, zdržalo sa 31, nehlasoval 1. Konštatujem, že návrh nebol schválený. Pán poslanec Hopta žiada zaradiť do rokovania 60. schôdze Národnej rady na koniec rokovania všeobecnú rozpravu o stave slobody slova a demokracie v Slovenskej republike. Nech sa páči, prezentujme sa a hlasujme. (Hlasovanie.) Prítomných je 120 poslancov, za 43, proti 47, zdržalo sa 22, nehlasovali 8. Návrh sme neschválili. Pán poslanec Maxon žiada vypustiť z rokovania Národnej rady bod č. 26, 27, 28, 29, 30, 31 a bod č. 94. Nech sa páči, prezentujme sa a hlasujme. (Hlasovanie.) Prítomných je 129 poslancov, za 52, proti 23, zdržalo sa 51, nehlasovali 3. Konštatujem, že návrh sme neschválili. To bol posledný návrh na zmenu, preto dám hlasovať o programe 60. schôdze Národnej rady Slovenskej republiky ako o celku. Prezentujme sa a hlasujme. (Hlasovanie.) Prítomných je 129 poslancov, za 76, proti 2, zdržalo sa 50, nehlasoval 1. Pán poslanec Cabaj, procedurálny návrh.
Marcinková, Vladimíra, poslankyňa NR SR (2024-02-16):
Áno, chcela som sa poďakovať kolegyni Petrík, že v rámci tejto témy otvorila ďalšiu veľmi boľavú tému pre mnohé matky, ktoré majú reťazové pôrody. A je to presne tak, ako hovoríš. Ja, ja som tu zažila vlastne troch ministrov práce a niežeby nebola vôľa, oni všetci tento problém dobre poznajú a vedia, že je vypuklý, ale ako keby nebola priorita na to vyčleniť značnú časť prostriedkov, ktorá, ktorú by toto stálo. A je to škoda, pretože to mnohé ženy demotivuje od toho mať druhé, tretie dieťa a vlastne má to potom, má to potom vplyv aj na tie možnosti reprodukcie v neskoršom veku. A som rada, že bude v parlamente priestor aj o tomto hovoriť. Ďakujem.
Mazurek, Milan, poslanec NR SR (2020-04-28):
Ďakujem pekne. Skúsim čo najviac. Pán poslanec Pollák a Herák, vy ste ako Pat a Mat, čiže to je ťažko reagovať. Pán Pollák prečítal nejaký čitateľský denník, vy ste sa zase zdôverili s tým, že som mal niekedy vlasy po pás, to som nikdy nemal. Neviem, odkiaľ beriete tieto sprostosti. (Povedané so smiechom.) Pán poslanec Ňarjaš, vy ste hovorili o tom, že tu máme nejaké nenávistné prejavy, ľudia vonku hladujú a my to tu zdržiavame, najlepšie by bolo, keby sme vám celá opozícia poslali email, čo nám prekáža, a vy to prehodnotíte potom spolu. Akože naozaj vy ste vôbec normálny, veď takto sa vysmievať demokracii? No načo potom, zrušme parlament! Bude Rada Igora Matoviča, kde bude sedieť Igor Matovič a možno ešte nejaký ďalší dvaja ľudí a bude všetko vybavené. Pán poslanec Valášek, vy tvrdíte, že vláda nie je protiruská. Veď pán minister Naď sám na výbore pre obranu a bezpečnosť povedal, že musíme posilniť vplyv Spojených štátov amerických a Rusko je v súčasnosti bezpečnostná hrozba. On to otvorene povedal. A okrem toho povedal, že USA je vzorom, pretože viedlo úspešný útok na Líbyu, chápete to?! Úspešný útok na Líbyu, veď to je neuveriteľná hanba. Potom, pán poslanec Krúpa, vy ste tu tancovali pri tom prejave, to bolo veľmi milé. Ale stále hovoríte, že za niečo, za niečím je niečo za tým a my to čerpáme z internetu a podobné hlúposti. Nie, ja to čerpám z vášho programového vyhlásenia vlády, tie nezmysly, o ktorých som tu hovoril. A bolo by dobré trošku prehodnotiť ten zmysel prejavu a možno prestať brať tie veci, ktoré beriete. Pán poslanec Kuriak, vás mrzí, že na hraniciach musia títo ľudia čakať. Ale nás mrzí aj to, že sa k nim správajú nedôstojne, a hlavne akú má logiku posielať ľudí, ktorí žijú v Bratislave, na východ do karantény, dať ich do jedného auta s ľuďmi, ktorých nepoznajú, o ktorých nevedia, akú majú diagnózu, čo im môže byť, no asi akú logiku to má, to by sme veľmi, veľmi dlho hľadali. No a, pán poslanec Čekovský, vy ste spomínali, že vy vnímate každý štát, ktorý napadne iného suseda, za bezpečnostnú hrozbu. No vy ste strašný protiizraelský fanatik. Viete o tom? Lebo Izrael je najväčší agresor proste, ten napáda jeden štát za druhým. A tu pán Krúpa sa vedľa vás smeje, tak asi to potvrdzuje, takže... No to je strašný antisemitizmus.
Kollár, Boris, predseda NR SR (2020-10-20):
Ďakujem. Pán poslanec Vetrák.
Matovič, Igor, poslanec NR SR (2019-09-13):
Viete čo, ne. Ne, ne, ne, ne. (Povedané so smiechom a smiech v sále.)
Bugár, Béla, podpredseda NR SR (2017-03-22):
Ďakujeme pekne. (Dlhotrvajúci potlesk.) Vážené panie poslankyne, vážení páni poslanci (doznievanie potlesku), budeme pokračovať v rozprave v druhom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti (tlač 362). Teraz prosím pána ministra Richtera, tak isto aj spoločného spravodajcu pána Podmanického, aby zaujali miesta určené pre nich. Ústne ešte sú prihlásení do rozpravy pán poslanec Mihál a pani poslankyňa Jurinová. Páni poslanci, prosím vás, aby ste sa ukľudnili a poprípade tí, ktorí až takí kľudní nie sú, aby opustili rokovaciu sálu. (Ruch v sále.) Pán poslanec Mihál, nech sa páči, máte slovo. (Ruch v sále.) Páni poslanci, nevytvárajte tu skupinky, tie už sú za nami. Dobre, nech sa páči, pán poslanec Mihál, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 362.)
Šimko, Jozef, poslanec NR SR (2021-05-27):
Ďakujem pekne. Vážený pán minister, vážený pán predsedajúci, vážené kolegyne, kolegovia, no, odzneli tu ostré pripomienky na adresu pána Viskupiča. Ja zase opäť hovorím, že pán Viskupič má stopercentnú pravdu. Vážené kolegyne, kolegovia, dnes my tu rozhodujeme o ďalšom navýšení nášho dlhu. Ale je tu namieste mi povedať aj to, že sa z navýšených prostriedkov chystá dvojité populistické rozdávanie finančných prostriedkov. Musíme si uvedomiť, že neohraničené navyšovanie výdavkov a branie ďalších úverov je vlastne rozvrat verejných financií. Je to, bohužiaľ, musím to aj ja povedať, ako to povedal pán Kamenický, je to grécka cesta. A v konečnom dôsledku je to cesta znižovanie životnej úrovne značnej časti obyvateľov Slovenskej republiky. Ďalšie zadlžovanie je nezodpovedné. Je to cesta zarúbaná, po ktorej sa dlhé roky nedostaneme do cieľa. My by sme mali skôr ušetriť na nezmyselných plošných testovaniach. Dámy a páni, však vieme všetci veľmi dobre, len štátny tajomník, istý štátny tajomník má 20 MOM-iek. Ten dostáva mesačne 600-tisíc eur. Toto by sme mali prehodnotiť. A, samozrejme, mali by sme sa zamyslieť aj nad výdavkami na zbrojenie, na odpustenie poplatkov pre banky. Viete veľmi dobre, koľko miliónov sme odpustili a na podporu aj bieloruskej opozície. A mohol by som menovať aj ďalej. Takže, vážené kolegyne, kolegovia, bohužiaľ, my musíme ináč uvažovať, nie zadlžovať štát. My si musíme všetci uvedomiť, že tu sa predložil zákon, ktorý máme schváliť, zase navýšenie o 3,5 mld. eur. Však, preboha, deficit Slovenskej republiky bude viac ako 11 mld. eur a to niekto musí v budúcnosti zaplatiť. A to sú naše deti. Ďakujem pekne.
Bužo, Lukáš, poslanec NR SR (2023-11-28):
Chcel ti poďakovať, Igor, že si sa dotkol tejto témy a hovoril si o demokracii. Pred pár dňami sme si pripomenuli výročie Nežnej revolúcie, ktorá priniesla slobodu nám všetkým – Slovákom, Maďarom, Rusínom, Rómom a všetkým ostatným nár... národnostiam žijúcim na našej spoloč... v našej spoločnej krajine Slovensko. To, že sme si demokraciu vybojovali v ’89., však nestačí. Vidíme to. Nestačí si voliť raz za štyri roky, nestačí si užívať slobody a právo, ktoré demokracia priniesla. Sloboda so sebou nesie zodpovednosť, a preto, ako si hovoril o tom, že sú tu ľudia, ktorí ako keby nechcú vidieť tú pravdu alebo sa dajú rýchlo oklamať, chcem vyzvať všetkých ľudí, aby bojovali za, za demokraciu a aby sa nedali klamať, aby tá sloboda, ktorá tu je, aby sme si ju strážili pred tými, ktorí ju chcú obmedziť a narúšať. Vidíme to aj v konaní nášho ministra alebo ministra spravodlivosti, nie, pardon, spravodlivosti... vnútra, ktorý nechce prijať zodpovednosť za, za svoje konanie, preto nedovoľme, aby demokracia a to, čo bolo ťažko vybojované, sloboda, práva, aby sa porušovali a aby dochádzalo k zneužívaniu moci, preto sa spojme aj my, ktorí sme v opozícii, a hlasujme tak, aby, aby sme ukázali Slovensku, že práva sa nemajú porušovať ani zákony. Ďakujem. (Potlesk.)
Kučerová, Viera, poslankyňa NR SR (2014-03-26):
Áno, ďakujem. V podstate už pán poslanec Brixi sa k tomu vyjadril. Pán poslanec Hlina, ja by som tiež chcela, viete, sme právnici, a keďže som tiež spoluautorkou zákona, snažili sme sa v maximálnej miere vyjsť v ústrety občanom. V podstatnej miere novela Občianskeho zákonníka rieši prevažne Exekučný poriadok. Veď teraz tu bolo citované, čo všetko sa v rámci Exekučného poriadku mení. A počúvať tu, že odmena súdnych exekútorov je garantovaná ústavou, nemeňme si tu pojmy. Jednak odmenu má garantovanú v rámci ústavy každý, kto v tejto republike pracuje, aj vy ju máte garantovanú, robotník, zdravotná sestra, advokát, každý ju má garantovanú, kto pracuje, má garantovanú odmenu, má právo na spravodlivú odmenu, pokiaľ som si ústavu čítala dobre, tak to tam je, áno. A nikto nerobí zadarmo, myslím si, že ani vy nerobíte zadarmo. Čo sa týka tých DPH-čiek, ako ste spomínali, s tým sa dá súhlasiť, musím súhlasiť a chcem vám len povedať, že dokonca komora exekútorov už s týmto podnetom vyšla, že by sa to malo, ten, táto otázka diferencovať. A ešte by som sa chcela k tomu vyjadriť, Exekučný poriadok má dvoch účastníkov konania – veriteľ a dlžník. A všeobecne vyplýva, že musia mať garantované rovné, účastníci konania, rovné postavenie pred zákonom. V tom hovoril aj tu pán poslanec Brixi, že by to bolo v rozpore s ústavou, nič iné. Nemôžeme predsa tu my právnici navrhnúť takú úpravu a súhlasiť s ňou, ktorá by čo len náznakom bola v rozpore s ústavou. Každý človek, každý účastník konania, či v súdnom, inom alebo akomkoľvek konaní, má garantovanú rovnosť účastníkov konania. A v tomto prípade by tá rovnosť nebola, len o to tu išlo. Musíme to len do podoby právnej, o nič iné tu skutočne nejde. Ďakujem.
Žiga, Peter, podpredseda NR SR (2024-04-16):
Ďakujem pekne. Prosím, zaujmite svoje miesta v rokovacej sále. Želám vám veľa úspechov v práci poslancov v Národnej rade Slovenskej republiky. A konštatujem, že náhradníci na neuplatňované mandáty poslancov zložili ústavou predpísaný poslanecký sľub. Teraz vyhlasujem desaťminútovú technickú prestávku. (Prestávka.)
Laššáková, Jana, podpredsedníčka NR SR (2014-05-28):
Na vystúpenie pána poslanca s faktickou poznámkou pán poslanec Osuský. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Pročko, Jozef, poslanec NR SR (2021-11-04):
Nechajte ma dopovedať. Vy sa nestarajte do mňa, ja mám právo desať minút tu rozprávať. Vidíte? Ja som vás neurazil. No. (Povedané súbežne s predsedajúcim.)
P. Hrušovský, predseda NR SR: (2004-09-21):
(Hlasovanie.) 140 prítomných, 67 za, 46 proti, 26 sa zdržalo, 1 nehlasoval. Návrh sme neschválili. Poprosím pána poslanca Hamarčáka. Pani poslankyňa Henzélyová? I. Henzélyová, poslankyňa: Je na ceste. Pán Hamarčák mi volal pred chvíľočkou, veľmi sa ospravedlňuje, mal nehodu pri Trenčíne, niečo s autom, že príde trošku neskôr.
Pročko, Jozef, poslanec NR SR (2024-06-13):
Ďakujem veľmi pekne. Rasťo, povedal si, že 35 návrhov bolo na skrátené legislatívne konanie a povedal si, že táto vládna koalícia nemá žiadnu krízu. No musím ťa opraviť. Táto vládna koalícia má obrovskú krízu. Tu treba odstrániť spravodlivosť, ktorá sa začala diať, treba najprv vyčistiť 130 obvinených, potom treba všetkých ľudí, ktorí boli dosadení na základe výberových konaní, dať preč, treba tam dosadiť svojich ľudí. Treba všetky inštitúcie ovládnuť, no a treba jednoducho riadiť tento štát tak, ako chce vedenie politických strán SNS a Smerohlasu. Toto je obrovská kríza, ktorú musia vyriešiť, pretože im, samozrejme, nejde o žiadne Slovensko, ale aj pán minister Taraba predvádza, ako dosadzu... ako vyberá firmy, ako dosadzuje ľudí na veľmi dôležité funkcie v rezorte životného prostredia, životného prostredia, kde by títo ľudia mali mať aspoň trošku šajnu o tom, ale to je, to je dnešná doba, dnešná politická vládna garnitúra, ktorá dosadzuje a robí si zo Slovenska trhací kalendár. Ja zaručujem, Rasťo, že vystúpi ešte pán Taraba v záverečnom slove a naloží nám každému jednému tu, ako sme to tu zničili. On nevystúpi, on nevystúpi v rozprave, aby sme mohli naňho reagovať, ale vystúpi Taraba a začne rozprávať, ako sme to tu zničili a on je aký záchranca, on síce dosadil pytliaka do vedenia (povedané so smiechom) národného parku, ale už to nie je pytliak, lebo on pytliačil pred desiatimi rokmi a zmenil sa. A Slovenská národná strana zmení každého, každého jedného človeka. Takže už sa teším, ako nám Taraba tuná naloží v záverečnom slove, na ktorom... (Prerušenie vystúpenia časomerom.)
Kuriak, Milan, poslanec NR SR (2020-05-19):
Ďakujem za slovo, pán predsedajúci... (Prerušenie vystúpenia predsedajúcim.)
Poliačik, Martin, poslanec NR SR (2014-09-24):
No vy ste toto hlasovanie celkom určite, pán predseda, nezačali, lebo... (Prerušenie vystúpenia predsedajúcim.)
Kollár, Boris, predseda NR SR (2022-02-25):
Pán Kotleba, ja som záruka. Nedovolím to! S ďalšou faktickou poznámkou vystúpi pán poslanec Vašečka.
B. Bugár, podpredseda NR SR: (2005-12-14):
návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení zákon č. 40/1964 Zb. Občiansky zákonník (tlač 1354). Dávam slovo poslankyni Zmajkovičovej, aby návrh zákona odôvodnila. Nech sa páči.
Pellegrini, Peter, predseda NR SR (2024-02-08):
Prosím, prezentujme sa a hlasujeme o bode číslo 51 druhého pozmeňujúceho návrhu pána poslanca Galka. (Hlasovanie.) Prítomných 133, za 18, proti 77, zdržalo sa 38. Tento bod sme neschválili.
Grendel, Gábor, podpredseda NR SR (2020-06-09):
S reakciou na faktické poznámky pán poslanec Dostál.
Glváč, Martin, poslanec NR SR (2011-04-06):
Pán predseda, myslím, že gro vystihol Marek Maďarič, ale takisto chcem podotknúť, že vás vystriedal v OLO a v iných bratislavských podnikoch politický zástupca iných strán, s tými, s ktorými sedíte vo vláde. Konkrétne v OLO to bol krajský predseda SDKÚ myslím. Takže týmto by som sa neoháňal. A to, ako ste vy hospodárili v OLO, tak to určite bude téma, ako ste ho vyčistili, to ste správne podotkli. A myslím si, že pri takýchto podnikoch, ktoré sú komunálneho významu, nie je vždy najdôležitejšie, aký je zisk, ale to, za aké prostriedky sú tieto služby poskytované a koľko nás to stojí a koľko to stojí tých obyčajných ľudí. A rátať zisk pri vodárenských a v OLO, ja si myslím, to ste nám ukázali za posledné 4 roky. A naozaj ani jeden nominant strany SMER tam v týchto firmách nebol. Ďakujem.
Jurinová, Erika, podpredsedníčka NR SR (2013-09-18):
Ďalší rečník prihlásený do rozpravy, pán poslanec Mikuš. Nech sa páči.
Laššáková, Jana, podpredsedníčka NR SR (2012-07-02):
Odovzdávam teraz slovo pani podpredsedníčke Jurinovej, ktorá je posledná prihlásená do rozpravy ústne. Nech sa páči, pani podpredsedníčka.
Danko, Andrej, predseda NR SR (2017-05-11):
Prosím, prezentujme sa a hlasujeme. (Hlasovanie.) Prítomných 139 poslancov, za 132 a zdržalo sa 7. Konštatujem, že sme uvedený návrh schválili.
Hrnčiar, Andrej, podpredseda NR SR (2019-10-23):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Kotleba. Nech sa páči, pán poslanec Drobný.
Kondrót, Maroš, poslanec NR SR (2018-09-19):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom Národnej rady Slovenskej republiky: pre financie a rozpočet, ústavnoprávnemu výboru a výboru pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní v gestorskom výbore do 32 dní od prerokovania návrhu v Národnej rade Slovenskej republiky v prvom čítaní.
Kužma, Štefan, poslanec NR SR (2010-11-30):
Ďakujem pekne, pán predsedajúci. Pán exštátny tajomník, vy ste urobili za necelých prvých 6 mesiacov 3 mld. eur deficitu, 90 mld. korún, to je vyše 12 % HDP, vytvorené za to obdobie. To je európsky rekord. Toto sa nepodarilo nikomu. Táto vaša sekera, ktorá nemá obdobu medzi civilizovanými krajinami vôbec nikde, a môžete si to prehliadnuť, všetky štatistiky, sa musí zaplatiť. Čiže táto daň je daň Počiatkova, Kažimírova, Ficova. Je to daň na rozflákané peniaze, ktoré nemajú nielen v Európe, ale ani v civilizovanom svete obdobu, 90 mld. korún za pol roka. To ešte nikto nikdy neurobil a podľa mňa ani v Európe nikto neurobil. A toto sa musí zaplatiť. Čiže dnes ľudia, kým nevyrovnáme Počiatkovu a Kažimírovu sekeru, musia dať o 1 % viac dane. Keby ste sa chovali ako každá normálna krajina, keby ste držali deficit na úrovni takej, ako sme mali my, keď sme vám ho odovzdávali, keby ste ho držali na takej úrovni, ako vy ste ho mali v krízovom roku, v krízovom roku, nie volebnom, tak tá daň by vôbec nemusela byť, lebo to 1 % ani nerobí takú veľkú sumu, ako vy ste prešafárili za toho necelého pol roka. Takže radšej sa ospravedlňte ľuďom, povedzte im poctivo: „Urobili sme strašnú sekeru, ľudia, chvíľu to bude trvať, než sa to zaplatí, a preto musíte o percento dane viac platiť.“ (Potlesk.)
Dostál, Ondrej, poslanec NR SR (2023-12-22):
Na návrh dvoch poslaneckých klubov SaS a Progresívne Slovensko žiadam o zvolanie progresívneho... (Smiech v sále.) Poslaneckého, poslaneckého grémia. Nerehocte sa, koaliční poslanci! Odôvodnenie: toto, čo spravil teraz pán predseda Pellegrini, považujem za podraz v rozpore s tým, čo bolo deklarované. Je to také slovičkárenie, že rozprava sa neuskutoční, nezačne rokovanie. V momente, keď sa otvorí tento bod, tak sa už nikto ďalší nebude môcť písomne prihlásiť do rozpravy. Ak by sa začalo rokovať o tomto bode až 9. januára, tak do 9. januára ktorýkoľvek poslanec sa ešte môže písomne prihlásiť do rozpravy. Ak začne rozprava, tak to už nebude možné. Dva kluby žiadajú o zvolanie poslaneckého grémia.(Potlesk.)
Blanár, Juraj, podpredseda NR SR (2023-03-21):
Pán poslanec Lehotský, môžete reagovať na faktické.
M. Číž, podpredseda NR SR: (2007-02-06):
Pýtam sa spravodajcu, či chce zaujať stanovisko k rozprave. Nie. Ďakujem pekne. Vážené kolegyne, kolegovia, prerušujem rokovanie o tomto bode programu. Ďakujem pánovi ministrovi aj pánovi spravodajcovi za aktívnu účasť. Vážené kolegyne, kolegovia, ďalším bodom programu je prvé čítanie o návrhu poslanca Národnej rady Slovenskej republiky Júliusa Brocku na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Tento návrh zákona ste dostali ako tlač 184, návrh na jeho pridelenie na prerokovanie výborom máte v rozhodnutí č. 174. Teraz dávam slovo pánovi poslancovi Brockovi, aby návrh zákona uviedol. Nech sa páči.
Hrnčiar, Andrej, podpredseda NR SR (2017-06-13):
Poprosím vás, kľud v rokovacej sále. Vyhlasujem všeobecnú rozpravu za skončenú. Prerušujem rokovanie o tomto bode programu. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony. Návrh vlády má tlač 610. Prosím ministra školstva, vedy, výskumu a športu Slovenskej republiky Petra Plavčana, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 610.)
Baránik, Alojz, poslanec NR SR (2021-05-28):
V prvom rade by som chcel pripomenúť všetkým v reakcii na to, čo povedal pán kolega Viskupič, že toto je rozdiel medzi pravidlami fungovania parlamentu a fungovania exekutívy. Jednoducho skutočnosť, že výbor zvoláva predseda výboru, je všetkým známa a parlament mal možnosť, ak chcel dosiahnuť to, čo včera večer chcel dosiahnuť, mal možnosť skonzultovať s predsedom výboru, že či je pripravený zvolať výbor na večer. To je pravidlo. Čiže ignorovanie tohto pravidla je problém len toho, kto tak činí. Nie toho, kto zvoláva výbor. Pokiaľ ide o to, čo tu bolo povedané, že niet peňazí, dôvod, prečo niet peňazí, prečo je Slovensko v takom zúfalom stave, je to, že bolo drancované tu terajšou opozíciou, ktorá sa tu hrá nejakých rozpočtovo strašne zodpovedných ľudí, ale povedzte mi, kto tu nakradol tie miliardy za vašich vlád, ktoré nám teraz chýbajú na to, aby sme mali väčšie rezervy v takej... v takejto ťažkej situácii. A pokiaľ ide o jednotlivé položky v tom rozpočte, je jedna, o ktorej ja niečo trochu viacej viem, ako čo je priemer, a pokiaľ ide o zmluvu na vakcínu Sputnik, som presvedčený o tom, že nemusíme odobrať celé množstvo, tak ako to veľa ľudí tvrdí, pretože zmluva je tak napísaná, že, a skutkový stav je taký, že postačí odobrať to, čo sme už odobrali.
Sulík, Richard, predseda NR SR (2011-07-08):
Prosím, hlasujte teraz o tomto procedurálnom návrhu. (Hlasovanie.) Prítomných 81 poslancov, hlasovali 3 za, 77 proti, 1 sa zdržal. Tento návrh nebol schválený.
Sárközy, Irén, poslankyňa NR SR (2019-05-10):
Ďakujem veľmi pekne za slovo. Ja rozumiem tomu, že opakovanie je matkou múdrosti, ale pán kolega tu už od včera v každom jednom vystúpení opakuje svoje právne stanovisko s tým, že opiera sa o stanovisko jedného z predkladateľov, konkrétne pána Tittela, ale my tu máme stanovisko aj iných predkladateľov, ktorí zase majú k tomuto bodu iné stanovisko. A ja trvám na tom ako predkladateľka, že áno, ide o precizovanie právnej úpravy, aj keď s tým nesúhlasíte, v súvislosti s hraním a spievaním štátnej hymny iného štátu a práve ide o odstránenie výkladových problémov, ktoré tu môžu vzniknúť. A myslím si, že aj kolegovia, ktorí tu sedia so mnou, i keď málo kolegov v rokovacej sále, rešpektujú práva menšín a uvedomujú si, že spievanie národnej hymny pre maďarskú menšinu znamená symbol spolupatričnosti, zdieľanej kultúry a histórie. Ale možno nie každý z prítomných si uvedomuje, že tieto strofy, ktorých autorom je Kölcsey, zároveň okrem toho, že sú hymnou, sú aj modlitbou, ktorú obsahuje spevník Reformovanej kresťanskej cirkvi. Vzťah nás Maďarov k tomuto textu je symbolický, veľmi dôverný a má niekoľko vrstiev. Ďakujem.
Kalmárová, Viera, poslanec NR SR (2023-11-16):
Milý Ondrej, pridávam sa k tebe v kontexte zámerov vlády v oblasti hodnotovej výchovy mládeže a rovnako sa pýtam, my naozaj tak málo dôverujeme odborníkom, ktorí nastavujú ciele a obsah vzdelávania. Tak málo dôverujeme riaditeľom škôl a učiteľom, ktorí vychovávajú naše deti, vaše deti, vašich vnukov, že sa vopred a dobrovoľne vzdávame formatívnej roly vzdelávania a výchovy, ktorú uskutočňujú naše školy? Dobrovoľne sa vzdávame nádeje, že školy budú vychovávať deti k tolerancii, k chápaniu toho, že svet vôbec nie je jednofarebný, k pocitu zodpovednosti za svoje vlastné správanie, intímny a osobný život nevynímajúc? A uvedomujeme si vôbec, že budovanie nedôvery v inštitúcie, a v tomto prípade vzdelávacej inštitúcie, je začiatok konca demokracie? (Potlesk.)
Novotný, Viliam, poslanec NR SR (2014-11-09):
Ďakujem pekne. Myslím si, že pán poslanec Lipšic pokračoval trošku v tej diskusii, ktorú sme tu už mali včera s pani poslankyňou Vášáryovou. Viete, na Slovensku ako keby existovali dve Slovenská. To, čo prijalo november ´89, a to, čo neprijalo november ´89, a SMER je skôr predstaviteľom ľudí, ktorí sa nevyrovnali so zmenami po novembri ´89, ale to, o čom hovorili, je o tom, akých máme aj podnikateľov na Slovensku. Máme tu skupinu, a veľkú skupinu, podnikateľov, a ja verím vo väčšinu, ktorá od verejných funkcionárov chce, aby sme nastavili transparentné podmienky podnikania, a oni už v týchto transparentných podmienkach budú súťažiť. A potom tu máme podnikateľov, ktorí vedia podnikať iba v spojitosti s politikmi, v spojitosti so špičkami vlády, ktorí vedia podnikať iba systémom ruka ruku myje, iba systémom zmanipulovaných tendrov o komunikácii. O jednom z nich som včera vo svojom vystúpení aj hovoril. Viete, potom tu máme príbehy, ktoré svedčia skôr o oligarchickej demokracii v podaní strany SMER. Pán predseda parlamentu ešte ako majiteľ firmy Fakon a konateľ firmy Fakon sa pokojne nechal oddlžiť akciovou spoločnosťou Veriteľ, a. s., pretože mal obrovské existenčné problémy, ale práve potom predstavitelia SMER-u túto akciovú spoločnosť kritizujú. Fakon sa potom zmenil na Martek Medical, na Medical Group a teraz ho vlastnia dve schránkové firmy, jedna v Belize a druhá na Cypre, ktoré prostredníctvom nominantov strany SMER, ktorej vysokým predstaviteľom je pán Paška, je špičkou tejto strany, organizovane tunelujú slovenské zdravotníctvo. Tak čo to je? Putinovská oligarchia? Takto funguje Slovensko? Toto potrebujeme odmietnuť a zmeniť to na normálnu demokraciu západného typu, kde verejní funkcionári majú nastaviť pravidlá hry a v nich majú podnikateľské subjekty súťažiť.
Poliačik, Martin, poslanec NR SR (2014-10-24):
Áno, ja mám procedurálny, ktorý chcem dať potom k procedúre, ale teraz mám ešte faktickú na pána Mikloška.
Schlosár, Rastislav, poslanec NR SR (2017-12-12):
Pán poslanec Pčolinský, čo sa týka toho, z akého impulzu sme vychádzali, ja som o tom hovoril v rozprave, takže nebudem sa nejako opakovať. O tých konkrétnych príkladoch by mohli rozprávať najmä samotní sudcovia. Vy viete dobre, že tieto veci sa ťažko dokazujú, a asi máloktorý sudca, ktorý bol takýmto spôsobom ovplyvňovaný a ktorý bol nejakým spôsobom zastrašovaný, a nebola mu poskytnutá ochrana, bude o takýchto veciach hovoriť, pretože práve, práve jemu bude hroziť to, že bez tej ochrany sa jeho rodine alebo jemu samotnému tu bude niekto ďalej vyhrážať. Takže hovorím, o konkrétnych príkladoch, o tom by mohli hovoriť samotní sudcovia.
A. Belousovová, podpredsedníčka NR SR: (2008-07-03):
Nech sa páči, pán poslanec Kuruc, máte slovo.
Demian, Jaroslav, poslanec NR SR (2013-11-29):
Pán predseda, keďže sme hlasovali o bodoch zo spoločnej správy, hlasovali sme aj o pozmeňujúcom návrhu pána poslanca Miškova a mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kuffa, Štefan, poslanec NR SR (2013-05-21):
Ďakujem za slovo, aj predrečníkovi (Prerušenie vystúpenia predsedajúcim.)
Kubánek, Stanislav, poslanec NR SR (2016-11-30):
Vážení páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 145 poslancov, za 76, proti 32, zdržalo sa 37 poslancov. Konštatujem, že uznesenie sme schválili. Nech sa páči.
V. Veteška, podpredseda NR SR: (2005-10-26):
(Hlasovanie.) Prítomných 101, za 85, proti 7, zdržalo sa 8, nehlasoval 1. Konštatujem, že Národná rada pridelila tento zákon výborom, určila gestorský výbor a lehoty na jeho prerokovanie. Pani poslankyňa Bollová! Zapnite mikrofón pani poslankyni Bollovej. D. Bollová, poslankyňa: Ďakujem pekne. Pán predsedajúci, mám taký dojem a asi som nie sama, že ste porušili rokovací poriadok, to po prvé. Po druhé, niekoľkokrát v tejto Národnej rade bolo vyhlásené také alebo onaké hlasovanie za neplatné. Neviem, prečo ste to neurobili teraz, keď sa predkladateľ či spravodajca pomýlil. Takže považujem celý tento zákon za schválený, neviem prečo. (Potlesk.)
Laurenčík, Milan, podpredseda NR SR (2022-05-04):
Ďakujem, pán minister. Prosím, zaujmite miesto určené pre navrhovateľov. A ja opäť prosím spoločného spravodajcu, predsedu výboru pre obranu a bezpečnosť, pána poslanca Juraja Krúpu, aby podal správu o výsledku prerokovania návrhu vo výboroch. Nech sa páči.